== Bygningen ==
I forbindelse med udflytningen af Universitetsbibliotekets 2. Afdeling blev der i 1935-37 opført en biblioteksbygning i [[Nyklassicisme|neoklassicistisk]] stil af kgl. bygningsinspektør [[Kristoffer Varming]] på [[Universitetsparken (København)|Universitetsparkens]] trekantede grund, der omgives af [[Nørre Allé]] og [[Tagensvej]]. Biblioteket, som for sin tid var meget moderne, bl.a. med sit 10 meter høje bogtrårn, blev placeret på tværs af trekanten med front mod [[Beyers Plads]]. De første dele af [[Andreas Friis]]' udsmykning på den daværende Studenterlæsesal blev indviet i 1940. Man ser kendte videnskabsmænd arbejde i laboratoriet og studere i videnskabelige værker <ref> Danmarks Natur- og Lægevidenskabelige Bibliotek, i: ''Arkitektur Dk'', nr. 8, 1989 side 398-392. </ref>
Kultur